Futsal-herrerne hev metal med hjem fra DM, omend det ikke var af den ædleste slags.

Sidste års sølvvindere fra Sæby IF Skjold formåede ikke at veksle sølv til guld. Semifinalen mod Sport italia var for stor en opgave, og Italia vandt da også suverænt 5 - 0. Bronzekampen kom til at stå mellem Sæby og Egen UI, og her trak Sæbynitterne sig sejrrigt ud 3 - 5, så turen til Roskilde var ikke helt forgæves. Som en fjer i hatten blev Sæby?s egen Tobias Overlade efterfølgende kåret til stævnets bedste spiller. DM-guldet gik til de forsvarende mestre fra BGA.